ທ່ານນາງ Marise Payne ລັດຖະມົນຕີການຕ່າງປະເທດ ທັງເປັນລັດຖະມົນຕີແມ່ຍິງ ອົດສະຕາລີ ໃຫ້ຮູ້ວ່າ ອົດສະຕາລີ ຈະໜູນຊ່ວຍ ອາຊຽນ ຜັນຂະຫຍາຍບັນດາໂຄງການຄື ເຫັນເປັນດີຈີຕອນ, ບຳລຸງສ້າງສີມືແຮງງານ, ໜູນຊ່ວຍບຳລຸງສ້າງຍົກສູງກຳລັງຄວາມສາມາດລະບອບລະບຽບການ, ບັນດາໂຄງການຮ່ວມມືກ່ຽວກັບເພດ ແລະ ຊຸກຍູ້ບັນດາໂຄງການກ່ຽວກັບແມ່ຍິງ, ສັນຕິພາບ ແລະ ຄວາມໝັ້ນຄົງ…
ວັນທີ 9 ພະຈິກ, ກ່າວຄຳເຫັນທີ່ການໂອ້ລົມສົນທະນາ ອາຊຽນ - ອົດສະຕາລີ ກ່ຽວກັບ “ແມ່ຍິງ, ສັນຕິພາບ ແລະ ຄວາມໝັ້ນຄົງ: ບົນເສັ້ນທາງຟື້ນຟູໄລຍະຫຼັງໂລກລະບາດໂຄວິດ - 19” ໂດຍກະຊວງການຕ່າງປະເທດ ຫວຽດນາມ ແລະ ກະຊວງການຕ່າງປະເທດ ແລະ ການຄ້າ ອົດສະຕາລີ ຮ່ວມກັນຈັດຕັ້ງ, ທ່ານນາງ Marise Payne ໃຫ້ຄຳໝັ້ນສັນຍາຈະພ້ອມກັບ ອາຊຽນ ສົມທົບກັນຊຸຍຍູ້ຜັນຂະຫຍາຍມະຕິຂອງ ສປຊ ກ່ຽວກັບແມ່ຍິງ, ສັນຕິພາບ ແລະ ຄວາມໝັ້ນຄົງ, ເພີ່ມທະວີການເຂົ້າຮ່ວມຂອງແມ່ຍິງໃນບັນດາການເຄື່ອນໄຫວການຮັກສາສັນຕິພາບສາກົນ, ໜູນຊ່ວຍມະນຸດສະທຳ, ການລົງທຶນໃຫ້ຫຼາຍກ່ວາອີກ ໃນການປົກປ້ອງສິດທິແມ່ຍິງໃນປະຊາຄົມ.
ທ່ານນາງ Marise Payne ໃຫ້ຮູ້ວ່າ ອົດສະຕາລີ ຈະໜູນຊ່ວຍ ອາຊຽນຜັນຂະຫຍາຍບັນດາໂຄງການຄື: ຫັນເປັນດີຈີຕອນ, ບຳລຸງສ້າງສີມືແຮງງານ, ໜູນຊວ່ຍບຳລຸງສ້າງການຍົກສູງກຳລັງຄວາມສາມາດລະບອບລະບຽບການ, ໂຄງການຮ່ວມມືກ່ຽວກັບເພດ ແລະ ຊຸກຍູ້ບັນດາໂຄງການກ່ຽວກັບແມ່ຍິງ, ສັນຕິພາບ ແລະ ຄວາມໝັ້ນຄົງ… ສະຫງວນເງິນເປັນຈຳນວນ 10 ລ້ານ AUD ຫວ່າງມໍ່ໆມານີ້, ແລະ ບ້ວງເງິນລົງທຶນທີ່ມີມູນຄ່າ ໃນຈຳນວນ 154 ລ້ານ AUD ເຂົ້າໂຄງການພົວພັນຄູ່ຮ່ວມມືດ້ານຄວາມໝັ້ນຄົງ ອົດສະຕາລີ ເພື່ອເພີ່ມທະວີການຮ່ວມມືກ່ຽວກັບແມ່ຍິງ, ສັນຕິພາບ ແລະ ຄວາມໝັ້ນຄົງໃນພາກພື້ນ.
ທີ່ການໂອ້ລົມສົນທະນາບັນດາຜູ້ແທນ ໄດ້ແລກປ່ຽນກ່ຽວກັບການເພີ່ມທະວີບົດບາດນຳພາ ແລະ ສຽງເວົ້າຂອງແມ່ຍິງໃນບັນດາລັດຖະຍະໂຍບາຍ ແລະ ເພີ່ມສິດອຳນາດເສດຖະກິດໃຫ້ແມ່ຍິງ, ນຳຄວາມສະເໝີພາບລະຫວ່າງຍິງຊາຍ ແລະ ມອບສິດໃຫ້ແມ່ຍິງແມ່ນບຸລິມະສິດສຳຄັນແຖວໜ້າໃນວິວັດການສ້າງວິໄສທັດປະຊາຄົມພາຍຫຼັງປີ 2025, ຊຸກຍູ້ບົດບາດຂອງແມ່ຍິງໃນວິວັດການແກ້ໄຂ ແລະ ບືນຕົວຂຶ້ນຈາກໂລກລະບາດໂຄວິດ - 19, ຄຽງຄູ່ກັບບັນດາຄວາມມານະພະຍາຍາມລວມຂອງມວນມະນຸດ ຮັບມືກັບບັນດາສິ່ງທ້າທາຍໃຫຍ່ຈາກການປະທະກັນດ້ານອາວຸດ, ການໃຊ້ຄວາມຮຸນແຮງ, ການປ່ຽນແປງຂອງດິນຟ້າອາກາດ, ຄວາມທຸກຍາກ, ການຂາດຄວາມສະເໝີພາບທາງສັງຄົມ…
ບັນດາຜູ້ແທນໄດ້ເຫັນດີເປັນເອກະພາບຕ້ອງເສີມຂະຫຍາຍບັນດາກົນໄກໂດຍ ອາຊຽນ ນຳໜ້າ ແລະ ຍາດແຍ່ງກາລະໂອກາດຂອງບັນດາຄູ່ຮ່ວມມື ແລະ ອົງການຈັດຕັ້ງສາກົນຫຼາຍກ່ວາອີກ, ເສີມຂະຫຍາຍບັນດາໝາກຜົນທີ່ບັນລຸໄດ້ໃນໄລຍະຜ່ານມາ, ເປັນຕົ້ນແມ່ນບັນດາຂໍ້ລິເລີ່ມໃນຂົງເຂດນີ້ ໃນປີ 2020.
ການໂອ້ລົມສົນທະນາ ອາຊຽນ - ອົດສະຕາລີ ກ່ຽວກັບແມ່ຍິງ, ສັນຕິພາບ ແລະ ຄວາມໝັ້ນຄົງ ໄດ້ຈັດຕັ້ງຄັ້ງທຳອິດແຕ່ປີ 2018 - ແມ່ນໜຶ່ງໃນບັນດາການເຄື່ອນໄຫວລວມສຳຄັນຂອງ ອາຊຽນ ແລະ ອົດສະຕາລີ ກ່ຽວກັບຂົງເຂດແມ່ຍິງ, ສັນຕິພາບ ແລະ ຄວາມໝັ້ນຄົງ.
ບຸນຄົງ